|  |  |  |  |  |  |  |
| --- | --- | --- | --- | --- | --- | --- |
|  | | |  | | | |
| Statens vegvesen Region nord  Postboks 1403  8002 BODØ | |  | | | |
|  | | | |
| Vår saksbehandler | Vår dato | | Vår referanse |  | | |
| Ajna Nystad | 24.06.2020 | | 14/01051-11 | | | |
| +47 91 79 82 63 | Deres dato | | Deres referanse |  | | |
|  |  | |  | | | |
| Gjerde langs ny veitrasè - Hålogalandsveien | | | | |

På vegne av våre berørte medlemmer i Troms og Nordland Bondelag ønsker vi herved å be om klarhet i ansvarsområder og avtaler for beitebrukerne langs den nye trasèen fra Evenes til Sortland, den såkalte Hålogalandsveien. Hålogalandsvegen omfatter disse strekningene:

* Rv. 85 fra Sigerfjordtunnelen til Gullesfjordbotn
* E10 fra Gullesfjordbotn til Tjeldsund bru
* Rv. 83 fra Tjeldsundbrua til Fauskevåg
* Rv. 85 fra Kåringen til Fiskefjord

Totalt skal det bygges 82 kilometer ny veg, herunder 27 kilometer gjennom i alt ni tunneler. Av resterende bygges 35 kilometer i dagens veglinje mens 20 kilometer legges i ny veglinje.

I forbindelse med Hålogalandsveien, som er planlagt gjennom eksisterende beiteområder, vil krever vi en løsning på utfordringene bøndene og beitenæringen vil møte i den forbindelse. Vi forutsetter at Statens vegvesen ivaretar sin plikt for sikkerheten til dyr og bilister langs veitraseen i anleggsperioden og etter ferdigstillelse.

Troms og Nordland Bondelag krever at Statens Vegvesen overholder regelverk og samfunnsøkonomiske interesser knyttet til gjerdeplikt, sikring av tunnelåpninger, adkomst til utmark og vedlikehold av gjerdet ved ferdigstillelse av prosjekt.

Bondelaget er kjent med at det på enkelte andre strekninger er tillagt grunneiere ansvar for vedlikehold av gjerder langs vei, med utbetaling av en engangssum. Dette er ikke en ordning vi anbefaler, da mange grunneiere er bosatt utenfor områdene som skal gjerdes, og heller ikke har dyr selv. Dette medfører ofte at oppfølging av vedlikehold blir mangelfull. Problemer som kan oppstå ved slike avtaler er at gjerdene langs traseen etter hvert vil være av en for dårlig standard, slik at sauer og andre dyr forviller seg ut på sterkt trafikkert vei.

Bondelaget mener Statens vegvesen må fremlegge langsiktige avtaler for oppsett og vedlikehold av gjerder, med sikring at dette kan reforhandles dersom avtaleforholdet med gjeldende aktør skulle opphøre.

Vi mener at det er Statens vegvesens plikt til å gjerde inn på forsvarlig måte så lenge veien er i drift, og det er dyreeiers ansvar å overholde §52 i vegloven som lyder «det er forbode å la dyr beite på inngjerda offentlig veg».

Den sier også at: «Når eigedomsrett eller annen rett er vunnen etter §§ 50 eller 51 eller etter avtale, skal det utferdast eit dokument som klårt seier kva rett det er, kor langt han går og kven som skal ha retten.» Dette mener vi rettferdiggjør vårt krav om en langsiktig skriftlig avtale der det fremkommer at den som har ervervet seg rett til å bygge vei gjennom dagens beiteområde for husdyr, også plikter til å sette opp og vedlikeholde gjerde slik at sikkerheten til bilister og dyr ikke trues.

Når det gjelder kompensasjon for gjerdehold langs offentlig vei viser vi til veglova § 44. Bestemmelsen kommer til anvendelse med mindre annet er fastsatt ved ekspropriasjonsskjønn eller ved avtale. Av § 44, 3. ledd følger det:

*«Så langt gjerde må reknast naudsynt for å verne eigedomen mot husdyr, kan eigar eller brukar av grunn ved offentlig veg krevje at vegstyremakta gir vederlag etter skjønn for utgifter til å sette opp og halde ved like gjerde. Er eigar (brukar) og vegstyremakta usamde om det er naudsynt å ha gjerde, skal usemja avgjerast ved skjønn.»*

Selv om lovens utgangspunkt er at det er grunneier som har ansvar for gjerdeholdet mot kompensasjon, vil det likevel være opp til veistyresmaktene i hvert enkelt tilfelle å avgjøre om det er grunneier eller veistyresmaktene selv som skal påta seg ansvaret. Bondelaget viser til argumentasjon over og mener at vårt krav til dere i Statens vegvesen om at dere tar ansvaret for oppsett og vedlikehold er rimelig, og at veistyresmaktene på denne måten har kontroll på at gjerdeplikten blir overholdt.

Vi ser frem til gode avtaler og et godt samarbeid mellom våre medlemmer og dere som veiutbygger.

I forbindelse med planlegging av gjerdeplanen, forventer vi at dere kan kontakte følgende beitelag som har beiteområder langs trasèen i sør-Troms og nordre Nordland:

* Sørvik beitelag Brokvikveien 9419 Sørvik
* Sandtorg og Årbogen grunneierlag Tjeldsundveien 993 9430 Sandtorg
* Kongsvik utmarkslag Klungnesveien 7, 9436 Kongsvik
* Skånland beitelag Sandstrand 120 9445 Tovik
* Austerfjord beitelag Hemmestad 9475 Borkenes
* Gullesfjord sankelag Holand 8409 Gullesfjord
* Evenes og Tjeldsund beitelag Tårstadveien 25 8535 Tårstad
* Indre Ofoten Sankelag Seinesveien 74 8519 Narvik
* Vågsfjord Beitelag Skogveien 39A 9403 Harstad
* Sortland beitelag Bøstrand 8404 Sortland

Vi gjør imidlertid oppmerksom på at vi ikke garanterer for at listen er komplett, men dialog med representantene vil gi kunnskap om det er strekninger som ikke er dekket.

Med vennlig hilsen

*Elektronisk godkjent, uten underskrift*

|  |  |
| --- | --- |
|  |  |

|  |  |
| --- | --- |
|  |  |